Държавен вестник, бр. 73, 2021 г., стр. 42

СТР.  42	
Д Ъ Р Ж А В Е Н  В Е С Т Н И К 	
БРОЙ  73
81 
 
1 Ако е приложимо и изпитването е уместно, като се вземат предвид свойствата на реактивност, свойствата от клас 6.1 и клас 8 
се разглеждат в съответствие с таблицата за приоритет на опасностите в 2.0.3.6. 
2
 Методи за изпитване №1 до №5 могат да бъдат намерени в Ръководството за изпитвания и критерии, част III, раздел 33. 
82 
 
 
Глава 2.5 
 
Клас 5 - Оксидиращи вещества и органични 
пероксиди 
 
 
 
2.5.0   Уводни бележки 
 
Поради различните свойства, проявявани от опасните товари в класове 5.1 и 5.2, е практически 
невъзможно да се установи единен критерий за класифициране и за двата класа. Изпитванията и 
критериите за причисляване към двата класа се разглеждат в настоящата глава. 
 
2.5.1   Определения и общи разпоредби 
В настоящия Кодекс клас 5 се разделя на два класа, както следва:  
Клас 5.1 - Оксидиращи вещества 
Вещества, които, макар сами по себе си да не са непременно горими, могат, обикновено чрез 
получаване на кислород, да причинят или да допринесат за горенето на други материали. 
                          Такива вещества могат да се съдържат в изделие; 
 
Клас 5.2 - Органични пероксиди 
Органични  вещества, които съдържат двувалентна -O-O- структура и могат да се считат за 
производни на водородния пероксид, когато единият или и двата водородни атома са заменени с 
органични радикали. Органичните пероксиди са термично нестабилни вещества, които могат да 
претърпят екзотермично самоускоряващо се разлагане. Освен това те могат да притежават едно 
или повече от следните свойства: 
– да са предразположени към експлозивно разлагане; 
– да горят бързо; 
– да са чувствителни на удар или триене; 
– да реагират опасно с други вещества; 
– да причиняват увреждане на очите. 
 
2.5.2   Клас 5.1 – оксидиращи вещества 
 
△ Забележка 1: За класификацията на оксидиращите вещества в клас 5.1, в случай на отклонение между 
резултатите от изпитванията и опита, преценката, базирана на опита, е с приоритет пред резултатите 
от изпитванията. 
■ Забележка 2: По изключение торовете на базата на твърд амониев нитрат се класифицират в 
съответствие с процедурата, посочена в Ръководството за изпитвания и критерии, част III, раздел 39. 
2.5.2.1 Свойства 
 
2.5.2.1.1 
Веществата от клас 5.1 при определени обстоятелства пряко или непряко отделят кислород. 
Поради тази причина оксидиращите вещества увеличават опасността и интензивността на горене 
при запалимите материали, с които влизат в контакт. 
 
2.5.2.1.2 
 Опасни са смесите от оксидиращи вещества със запалими материали и дори с материали като 
захар, брашно, хранителни масла, минерални масла и др. Тези смеси се възпламеняват лесно, в 
някои случаи при триене или удар. Те могат да горят бурно и да доведат до експлозия. 
 
2.5.2.1.3 
Между повечето оксидиращи вещества и течните киселини настъпва бурна реакция, като се 
отделят токсични газове.Токсични газове могат също да се отделят, когато определени оксидиращи 
вещества участват в пожар. 
 
2.5.2.1.4 
 Гореспоменатите свойства по принцип са общи за всички вещества от този клас. Освен това някои 
вещества притежават специфични свойства, които се вземат предвид при превоз. Тези свойства са 
показани в списъка на опасните товари в глава 3.2.